Alaquàs exigeix al Ministeri de Medi Ambient l'execució del Projecte de canalització del barranc del Poio
29/09/2003 12:39:00

# Alaquàs exigeix al Ministeri de Medi Ambient l'execució del Projecte de canalització del barranc del Poio

*   29/09/2003 12:39:00
*   [Imprimir](#)
*   Compartir
*    https://www.alaquas.org/documento.asp?id\_do=8814

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8814%2F1&title=Ajuntament%20d%27Alaqu%C3%A0s.%20Prensa.Alaqu%C3%A0s%20exigeix%20al%20Ministeri%20de%20Medi%20Ambient%20l%27execuci%C3%B3%20del%20Projecte%20de%20canalitzaci%C3%B3%20del%20barranc%20del%20Poio)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8814/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8814/8814_Form_4.jpg)](https://www.alaquas.org/ficheros/documentos/2003/2/8814/8814_Form_10.jpg "<a href='https://www.alaquas.org/ficheros/documentos/2003/2/8814/8814_Form_10.jpg' target=_blank><i class='fa fa-external-link' aria-hidden='true'></i>.Alaquàs exigeix al Ministeri de Medi Ambient l'execució del Projecte de canalització del barranc del Poio</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8814&idioma=1&autotraduce=0)

L'Alcalde d'Alaquàs acusa al govern valencià "d'incompetents, ineficaços i incapaços" de solucionar el problema de les inundacions

El ple de l'Ajuntament d'Alaquàs va aprovar el divendres 26 de setembre una moció d'Alcaldia en què s'exigeix al Ministeri de Medi Ambient i a la Confederació Hidrogràfica del Xúquer l'execució del "Projecte de Restitució i Adaptació dels llits naturals dels barrancs de Poio, Xiva i Pozalet". Amb aquesta moció, aprovada amb els vots a favor del Grup Socialista d'Alaquàs i amb les abstencions del Patit Popular, es denuncia, una vegada més, "l'actitud irresponsable" del govern valencià davant d'aquest problema.

L'Alcalde d'Alaquàs va expressar públicament el seu lament "per tornar a presentar aquesta moció que fa referència a un problema històric que té Alaquàs". Jorge Alarte va acusar el govern valencià "d'incompetents, ineficaços i incapaços" i de "no tindre projecte ni voluntat política" per a  solucionar el problema de les inundacions.

A través d'aquesta moció s'acorda, també, demanar a la Generalitat Valenciana que es cree un pla d'ajudes dirigides a tots els ajuntaments afectats que actualment estan realitzant inversions en matèria de seguretat per tal de previndre situacions catastròfiques o inclús per haver de reconstruir les infraestructures danyades en alguna de les inundacions passades. A través d'aquest acord, l'Ajuntament d'Alaquàs vol recordar al Ministeri de Medi Ambient "la seua actitud irresponsable d'inversió zero en la dotació d'infraestructures hídriques en aquest territori des de 1969", la qual cosa ha obligat l'Ajuntament d'Alaquàs a fer front a importants inversions econòmiques en aquesta matèria.

En este sentit, l'Alcalde d'Alaquàs va fer un repàs de les diferents actuacions que en matèria d'inundacions s'han abordat des de l'Ajuntament d'Alaquàs com ara la inversió realitzada en el Pla Director d'Aigües Potables, la remodelació dels col·lectors del carrer Cervantes, la participació d'Alaquàs en el programa de recollida d'aigües pluvials del POMAL o la construcció del Parc de la Senyera i la dotació de col·lectors per la zona del Camí Vell de Torrent.

Amb aquesta moció l'Ajuntament d'Alaquàs vol fer palesa la seua indignació davant d'una situació que posa en perill, tal i com diu la moció "no sols la integritat dels béns, les indústries i els cultius d'aquesta comarca sinó també la de les persones", tot i tenint en compte que els mesos de setembre i d'octubre són les èpoques de plujes torrencials i inundacions.

El Projecte de restitució i adaptació del barranc del Poio es troba paralitzat des de l'any 1995, any en què va ser redactat pel Govern Socialista. Tot i haver estat licitades les obres corresponents a la primera fase d'aquest projecte que afecta als llits naturals del Poio, Torrent, Xiva i Pozalet, aquestes encara no han segut iniciades. La situació és més agravant encara en la segona fase del projecte, que és la que afecta als barrancs del Poio, Saleta i Pozalet. Aquestes actuacions es troben encara pendents de definir-se, prèvia tramitació ambiental corresponent, segons va establir la Conselleria de Medi Ambient en la resolució del 20 de novembre de 2000.